Ek is 'n Skrywer! Skryfkompetisie
You, Huisgenoot en Drum, Human & Rousseau Uitgewers, SABC Education en RSG se radioskryfskool, Zip, kondig met trots aan die grootste skryfkompetisie vir ongepubliseerde jong aspirantskrywers: Ek's 'n skrywer!
'n Nuwe en opwindende Suid-Afrikaanse verhaal, geskryf in Afrikaans, Engels, of een van die Sotho- of Nguni-tale, deur enigiemand onder 35 jaar staan 'n kans om 'n kategorie te wen in hierdie ongelooflike kompetisie. Daar is drie kategorieë:
1. Roman of novelle (oop vir enigiemand onder 35 jaar)
Lengte: 25,000-50,000 woorde
Prys: R10,000 (per taal) en die moontlike publikasie van die roman.
2. Kortverhaal (graad 4-6)
Lengte: minimum van 500 woorde
Prys: R1,000 (per taal), boeke vir jou skool en die moontlike publikasie van die verhaal in 'n bundel.
3. Kortverhaal (graad 7-9)
Lengte: minimum van 2,500 woorde
Prys: R2,000 (per taal), boeke vir jou skool en die moontlike publikasie van die verhaal in 'n bundel.
Die sluitingsdatum vir die kompetisie is 30 April 2006.
Skakel elke Woensdag om 20:00 in op RSG (100-104 FM) vir waardevolle skryfwenke en meer inligting oor die kompetisie. Wedstrydreëls en inskryfvorms is beskikbaar in geselekteerde uitgawes van You, Huisgenoot en Drum. Skakel 083 913 3000, besoek die webwerf www.sabceducation.co.za/befonk of kontak vir Carina Hugo (chugo@nb.co.za) of Lana Bakkes (lbakkes@media24.com) vir nadere besonderhede.
Zip jou skryftalent oop - word 'n skrywer!